Official Journal L 245 , 29/09/2003 P. 0022 - 0024



Ir-Regolament tal-Kunsill (KE) Nru 1648/2003 tat-18 ta' Ġunju 2003 li jemenda r-Regolament (KEE) Nru 1360/90 li jistabbilixxi Fondazzjoni ta' Taħriġ Ewropew IL-KUNSILL TA' L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 308 tiegħu, Wara li kkunsidra l-proposta mill-Kummissjoni [1], Wara li kkunsidra l-opinjoni tal-Parlament Ewropew [2], Wara li kkunsidra l-Fehma tal-Qorti ta' l-Awdituri [3]; Billi: (1) Ċerti disposizzjonijiet tar-Regolament tal-Kunsill (KEE) Nru 1360/90 tas-7 ta' Mejju 1990 li jistabbilixxi Fondazzjoni ta' Taħriġ Ewropew [4] għandhom jinġiebu in konformità mar-Regolament tal-Kunsill (KE, Euratom) Nru 1605/2002 tal-25 ta' Ġunju 2002 fuq ir-Regolament Finanzjarju applikabbli għall-budget ġenerali tal-Komunitajiet Ewropej [5] (hawnhekk iżjed 'il quddiem msejjħa "ir-Regolament Finanzjarju ġenerali") u partikolarment l-Artikolu 185 tiegħu. (2) Il-prinċipji ġenerali u l-limiti li jirregolaw id-dritt ta' aċċess ghad-dokumenti rriferuti fl-Artikolu 255 tat-Trattat ġew stabbiliti bir-Regolament (KE) Nru 1049/2001 tal-Parlament Ewropew u tal-Kunsill tat-30 ta' Mejju 2001 rigward l-aċċess tal-pubbliku għad-dokumenti tal-Parlament Ewropew, Kunsill u tal-Kummissjoni [6]. (3) Meta r-Regolament (KE) Nru 1049/2001 ġie addottat, it-tlett instituzzjonijiet ftehmu f'dikjarazzjoni konġunta illi l-aġenziji u korpijiet simili għandhom jimplimentaw regoli illi jikkonformaw ma dawk li jinsabu fir-Regolament li jirregola l-aċċess għad-dokumenti tagħhom. (4) Disposizzjonijiet xierqa għandhom għalhekk ikunu inklużi fir-Regolament (KEE) Nru 1360/90 sabiex japplikaw ir-Regolament (KE) Nru 1049/2001 għall-Fondazzjoni ta' Taħriġ Ewropew, bħal ma għandhu jkun inkluż disposizzjoni għall-appelli minn rifjut għall-aċċess għall-dokumenti. (5) Regolament (KEE) Nru 1360/90 għandu għalhekk jiġi emendat, ADOTTA DAN IR-REGOLAMENT: Artikolu 1 Ir-Regolament (KEE) Nru 1360/90 hawnhekk qiegħed jiġi emendat kif ġej: 1. Għandu jiġi inserit l-Artikolu li ġej: "L-Artikolu 4a Aċċess għad-dokumenti 1. Regolament (KE) Nru 1049/2001 tal-Parlament Ewropew u tal-Kunsill tat-30 ta' Mejju 2001 dwar l-aċċess għall-pubbliku ghad-dokumenti tal-Parlament Ewropew, Kunsill u l-Kummissjoni [7] għandhom japplikaw għal dokumenti miżmuma mill-Fondazzjoni. 2. Il-Bord Governattiv għandu jaddotta arranġamenti prattiċi għall-implimentazzjoni tar-Regolament Nru 1049/2001 fi żmien sitt xhur mid-dħul fis-seħħ tar-Regolament tal-Kunsill (KE) Nru 1648/2003 li jemenda r-Regolament (KEE) Nru 1360/90 tat-18 ta' Ġunju 2003 li jistabbilixxi Fondazzjoni ta' Taħriġ Ewropew [8]. 3. Deċiżjonijiet mittieħda mill-Fondazzjoni skond l-Artikolu 8 tar-Regolament (KE) Nru 1049/2001 jistgħu jkunu s-suġġett ta' ilment lill-Ombudsman jew ta' azzjoni quddiem il-Qorti tal-Ġustizzja, skond il-kondizzjonijiet stabbiliti fl-Artikoli 195 u 230 rispettivament tat-Trattat." 2. L-Artikolu 5(9) għandu jkun mibdul b'dan li ġej: "9. Il-Bord Governattiv għandu jaddotta r-rapport annwali tal-Fondazzjoni u ta' l-inqas sal-15 ta' Ġunju jgħaddieħ lill-Parlament Ewropew, lill-Kunsill, lill-Kummissjoni, lill-Kumitat Ekonomiku u Soċjali Ewropew u lill-Qorti ta' l-Awdituri. Ir-rapport għandu jkun mgħoddi wkoll lill-Istati Membri u, għall-informazzjoni, lill-pajjiżi eliġibbli. 10. Il-Fondazzjoni għandha ta' kull sena tgħaddi lill-awtorità responsabbli mill-budget kull informazzjoni rilevanti għar-riżultat tal-proċeduri tal-evalwazzjoni." 3. It-tielet inċiz tal-Artikolu 7(1) għandu jkun mibdul b'dan li ġej: - "— għall-preparazzjoni tal-abbozz ta' stima tal-introjtu u l-ispejjeż tal-Fondazzjoni u tal-esekuzzjoni tal-budget tagħha". 4. l-Artikolu 10 għandu jkun mibdul b'dan li ġej: "L-Artikolu 10 Proċeduri għall-budget 1. Kull sena il-Bord Governattiv, a bażi tal-abbozz imħejji mid-Direttur, għandu jipproduċi estimu tal-introjtu u tal-ispejjeż tal-Fondazzjoni għas-sena finanzjarja li jkun imiss. Dan l-estimu, li għandu jinkludi abbozz ta' pjan ta' stabbiliment, għandu jkun mgħoddi mill-Bord Governattiv lill-Kummissjoni sa mhux aktar tard mill-31 ta' Marzu. 2. L-estimu għandu jintbgħat mill-Kummissjoni lill-Parlament Ewropew u l-Kunsill (hawnhekk iżjed 'il quddiem msejjaħ l-"awtorità tal-budget") flimkien mall-abbozz preliminary tal-budget ġenerali tal-Unjoni Ewropea. 3. Il-Kummissjoni għandha teżamina l-estimu, wara illi tikkonsidra il-prijoritajiet tat-taħriġ vokazzjonali fil-pajjiżi eliġibbli u l-orjentazzjonijiet finanzjarji overall dwar l-għajnuna ekonomika lill-dawn il-pajjiżi. A bażi ta' dan l-estimu, il-Kummissjoni għandha ddaħħal fl-abbozz preliminarju tal-budget ġenerali tal-Unjoni Ewropea l-estimi illi hija tikkonsidra neċessarji għall-pjan ta' stabbiliment u l-ammont ta' sussidju illi għandu jkun addebita lill-budget ġenerali, liema estimi għanshom jittpoġġew quddiem l-awtorità dwar il-budget, skond l-Artikolu 272 tat-Trattat. Għandha tistabbilixxi fuq dan il-bażi, u skond il-limiti proposti tal-ammont kumplessiv li għandu jkun disponibbli għall-għajnuna ekonomika għall-pajjiżi eliġibbli, il-kontribuzzjoni annwali għall-budget tal-Fondazzjoni li għandhom ikunu inklużi fl-abbozz preliminarju tal-budget ġenerali tal-Unjoni Ewropea. 4. L-awtorità tal-budget għandha tawtorizza l-approprjazzjonijiet għas-sussidju lill-Fondazzjoni. L-awtorità tal-budget għandha taddotta l-pjan ta'stabbiliment tal-Fondazzjoni. 5. IL-budget tal-Fondazzjoni għansu jkun addottat mill-Bord Governattiv. Jkun finali wata illi jkun addottat finalment mill-budget ġenerali tal-Unjoni Ewropea. Fejn approprjat, għansu jkun aġġustat skond il-ħtieġa. 6. Il-Bord Governattiv għansu, malajr kemm jista' jkun, jinnotifika, lill-awtorità tal-budget, bl-intenzjoni tiegħu illi jimplimenta l-proġett li jista' jkollu implikazzjonijiet finanzjarji sinjifikanti għall-finanzjarjament tal-budget tiegħu, partikolarment f'xi proġetti li jikkonċernaw il-proprjetà bħall-kiri u x-xiri ta' bini. Għandu jinforma b'dan lill-Kummissjoni. fejn branka tal-awtorità tal-budget innotifikat bl-intenzjoni tagħha illi tagħti opinjoni, għandha tgħaddi l-opinjoni tagħa lill-Bord Governattiv fi żmien perjodu ta' sitt ġimgħat mid-data tan-notifika tal-proġett." 5. L-Artikoli 11(2), (3) u (4) għandhom ikunu mibdula kif ġej: "2. Sa mhux aktar tard mill-1 ta' Marzu, l-uffiċċjal tal-Kontijiet tal-Fondazzjoni għandu jikkomunika l-kontijiet proviżjonali lill-uffiċċjal tal-kontijiet tal-Kummissjoni flimkien mar-rapport dwar l-amministrazzjoni tal-budget u tal-finanzi għal dik is-sena finanzjarja. L-uffiċċjal tal-kontijiet tal-Kummissjoni għandu jikkonsolida l-kontijiet proviżjonali tal-instituzzjonijiet u l-korpi diċentralizzati skondl-Artikolu 128 tar-Regolament Finanzjarju ġenerali. 3. Sa mhux aktar tard mill-31 ta' Marzu, l-uffiċċjal tal-Kontijiet tal-Kummissjoni għandu jgħaddi l-kontijiet proviżjonali lill-Qorti ta' l-Awdituri, flimkien mar-rapport dwar l-amministrazzjoni tal-budget u tal-finanzi għal dik is-sena finanzjarja. Ir-rapport dwar l-amministrazzjoni tal-budget u tal-finanzi għal dik is-sena finanzjarjaParlament Ewropew u lill-Kunsill. 4. Malli jirċievi l-osservazzjonijiet tal-Qorti ta' l-Awdituri dwar l-kontijiet proviżjonali tal-Fondazzjoni, skond l-Artikolu 129 tar-Regolament Finanzjarju ġenerali, id-Direttur għandu jħejji l-kontijiet finali tal-Fondazzjoni li jaqgħu taħt ir-responsibbilità tiegħu u jgħaddihom lill-Bord Governattiv għall-opinjoni tiegħu. 5. Il-Bord Governattiv għandu jgħaddi opinjoni dwar il-kontijiet finali tal-Fondazzjoni. 6. Id-Direttur għandu, sa' mhux aktar tard mill-1 ta' Lulju wara kull sena finanzjarja, jgħaddi dawn il-kontijiet finali lill-Parlament Ewropew, lill-Kunsill, lill-Kummissjoni u lill-Qorti ta' l-Awdituri, flimkien mall-opinjoni tal-Bord Governattiv. 7. L-kontijiet finali għandhom jiġu ppubblikati. 8. Id-Direttur tal-Fondazzjoni għandu jibgħat lill-Qorti ta' l-Awdituri risposta għall-osservazzjonijiet tagħha sa mhux aktar tard mit-30 ta' Settembru. Huwa għandu jibgħat din ir-risposta lill-Bord Governattiv ukoll. 9. Id-Direttur għandu jissottometti lill-Parlament Ewropew, fuq talba tal-Parlament Ewropew, kull informazzjoni meħtieġa sabiex ikunu hemm applikazzjoni bla xkiel tal-proċedura ta' rilaxx għal dik is-sena finanzjarja, kif stabbilit fl-Artikolu 146(3) tar-Regolament Finanzjarju ġenerali. 10. Il-Parlament Ewropew, fuq rakkomandazzjoni tal-Kunsill li jkun jopera b' maġġoranza kwalifikata, għandu, qabel it-30 ta' April tas-sena N + 2, jgħati rilaxx lid-Direttur rigward l-implimentazzjoni tal-budget għas-sena N." 6. L-Artikolu 12 għandu jiġi mibdul b'dan li ġej: "L-Artikolu 12 Regoli Finanzjarji Ir-regoli finanjarji applikabbli għall-Fondazzjoni għandhom ikunu addottati mill-Bord Governattiv wara illi l-Kummissjoni tkun ġiet ikkonsultata. Ma jistgħux jitbegħdu mir-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar il-qafas tar-Regolament Finanzjarju għall-korpi rriferuti fl-Artikolu 185 tar-Regolament tal-Kunsill (KE, Euratom) Nru 1605/2002 tar-Regolament Finanzjarju applikabbli għall-budget ġenerali tal-Komunitajiet Ewropej [9] sakemm dawn ma jkunux rikjesti speċifikament għall-operat tal-Fondazzjoni u mhux qabel jingħata l-kunsens mill-Kummissjoni." Artikolu 2 Dan ir-Regolament għandu jidħol fis-seħħ fl-ewwel ġurnata tax-xahar wara l-pubblikazzjoni tiegħu fil-Ġurnal Uffiċċjail tal-Unjoni Ewropea. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fil-Lussemburgu, fit-18 ta' Ġunju 2003. F'isem il-Kunsill Il-President G. Drys [1] ĠU C 331 E, 31.12.02, p. 63. [2] Opinjoni mogħtija fis- 27.3.2003 (li għadha mhux pubblikata fil-Gurnal Uffiċċjali). [3] ĠU C 285, 21.11.02, p. 4. [4] ĠU L 131, 23.05.90, p. 1. Ir-Regolament kif l-aħħar emendat mir-Regolament (KE) Nru 2666/2000 (ĠU L 306, 07.12.00, p. 1). [5] ĠU L 248, tas-16.9.2002, p. 1, bil-Korriġendum fil-ĠU L 25, tat-30.1.2003, p. 43. [6] ĠU L 145, 31.05.01, p. 43. [7] ĠU L 145, 31.05.01, p. 43. [8] ĠU L 245, 29.09.03, p. 22. [9] ĠU L 357, tal-31.12.2002, p. 72, bil-Korriġendum fil-ĠU L 2, tas-7.1.2003, p. 39. --------------------------------------------------